als_Latn bos_Latn slv_Latn
PROTESTE PER NDERRIM EMRASH
Zenepe Luka
Vlore - Emigrantet shqiptare ne Greqi kane kerkuar me force nga policia e Vlores te pajisen me pasaporta me emra greke. Pasi kane jetuar per disa vite ne Greqi, te regjistruar me emra greke ne pasaportat e tyre, tani qe ka ardhur momenti i rinovimit te pasaportave, kane ardhur ne Vlore dhe kerkojne nga policia te pajisen me dokumentin e ri. Ata kerkojne ndihmen e Policise se Shtetit per t'u pajisur me dokumentin e identifikimit, me emrat e rinj qe figurojne ne dokumentet qe perdorin ne emigracion. Ata shprehen se po rrezikojnee vendet e punes dhe kthimin e tyre vetem per shkak te pasaportes qe iu ka mbaruar afati. Ata kerkojne qe pasaportat e reja te ribehen me emrat e rinj qe u kane vene efendikonjte greke qe i kane punesuar. Ne mes te nje grumbulli emigrantesh, te cilet presin para dyerve te komisariatit, njeri prej tyre tregon domosdoshmerine qe ka per t'u pajisur me nje pasaporte me emer grek. Musa Bodo nga Dukati, thote se ne Greqi e njohin me emrin Andreas Lico, madje, me kete emer ai ka bere edhe kontraten e punes. Por kerkesa e tyre hidhet poshte nga drejtuesit e Policise se Vlores, pasi, sipas tyre, kjo eshte e paligjshme. Pas reagimit te emigranteve ne sheshin perpara komisariatit, kontaktuam me njeren nga gradat e larta te komisariatit, i cili tha se eshte nje absurditet kerkesa e emigranteve qe jane ne Greqi. "Ne e kuptojme hallin e tyre, por kjo nuk eshte ne doren tone per ta vene ne rrugen e zgjidhjes. Pasaporta behet ne baze te dokumentacionit qe paraqitet nga gjendja civile, verifikimet qe behen ne rajon, ku emigrantet figurojne me emrat e vertete. Vetem nderrimi i emrit dhe ndryshimet ne gjendje civile, do te bejne te mundur pajisjen me dokumentin e identifikimit", thote drejtuesi i policise. Versionin e policise e kane mbeshtetur edhe autoritetet e Bashkise se Vlores. Juristi i bashkise, Vaso Strakosha, ka deklaruar per "KJ" se i mirekupton emigrantet per hallin qe kane dhe kjo vjen nga mosinteresimi i shtetit tone per masen e madhe te emigranteve ne Greqi per t'i legalizuar me emrat e tyre si shqiptare. "E vetmja mundesi per t'i ndihmuar ata, eshte nderrimi i emrit, duke i greqizuar shqiptaret hallexhinj. Ky veprim kryhet nga nje komision i posacem qe eshte ngritur ne bashki", thote juristi i bashkise.
ita_Latn kon_Latn als_Latn